Kui tavalistel klaviatuuridel on klahvide all silikoonist membraan, siis Black Widow klahvide all toimub kontakt mehaaniliselt. Mitte aga ka nii, nagu tavaliste mehaaniliste klaviatuuride puhul, kus peab klahvid lõpuni alla vajutama. Black Widow klaviatuuri puhul toimub kontakt juba poolel teel klahvi alla vajutades ning mängurile antakse vajutusest tagasisidet samasuguse kliki abil nagu hiireklahvide puhulgi. Selle kõige tulemusena on klahve lihtsam vajutada ning mängur saab olla kindel, et vajutus on olnud edukas.